Fiat BR.20 Cicogna

Το Fiat BR.20 Cicogna (ιταλικά: πελαργός) ήταν μέσο βομβαρδιστικό σχεδίασης του Τσελεστίνο Ροζατέλι (Celestino Rosatelli).Thompson pp. 138-143 Ήταν το πρώτο ιταλικό βομβαρδιστικό ολομεταλλικής κατασκευής και το μοναδικό δικινητήριο που εντάχθηκε σε υπηρεσία με την Ιταλική Βασιλική Αεροπορία (Regia Aeronautica).Τα ιταλικά βομβαρδιστικά της περιόδου ήταν τρικινητήρια (SM.79, SM.81, SM.82, Z.1007). Εξαίρεση αποτελεί το τετρακινητήριο στρατηγικό Piaggio P.108 που παρήχθη σε μικρούς αριθμούς καθώς και το δικινητήριο Z.1018 που δεν εντάχθηκε σε παραγωγή. Κατά την εισαγωγή του το 1936 ήταν ένα από τα πλέον προηγμένα βομβαρδιστικά παγκοσμίως, όμως τα επόμενα χρόνια ξεπεράστηκε τεχνολογικά από νεώτερες σχεδιάσεις.

Κύριος χρήστης των Cicogna ήταν η Ιταλική Αεροπορία η οποία τα αξιοποίησε εκτενώς κατά τον Ισπανικό Εμφύλιο, όπου συγκρότησαν τον κορμό της δύναμης βομβαρδισμού της Aviazione Legionaria, καθώς και κατά τον Β΄ Παγκόσμιο Πόλεμο. Κατά τη διάρκεια του παγκοσμίου πολέμου τα Fiat γνώρισαν δράση στα περισσότερα θέατρα επιχειρήσεων όπου πολέμησαν οι ιταλικές δυνάμεις, συμπεριλαμβανομένων της εισβολής στη Γαλλία και την Ελλάδα, του βομβαρδισμού της Μάλτας και της Μάχης της Αγγλίας. Παρόλα αυτά ήδη από τα μέσα του πολέμου τα BR.20 ήταν πλέον παρωχημένα με συνέπεια να τους ανατίθενται δευτερεύοντες ρόλοι. Έπειτα από την συνθηκολόγηση της Φασιστικής Ιταλίας το 1943 ορισμένα αεροσκάφη πέρασαν στις ιταλικές δυνάμεις που τάχθηκαν στο πλευρό των Συμμάχων. Ομοίως, μικρός αριθμός αεροσκαφών βρέθηκε στις τάξεις του καθεστώτος του Σαλό. Σημαντικός ξένος χρήστης των BR.20 ήταν η Αεροπορία του Ιαπωνικού Αυτοκρατορικού Στρατού η οποία χρησιμοποίησε τα αεροσκάφη που παρέλαβε στον Β΄ Σινοϊαπωνικό Πόλεμο μέχρι τη σταδιακή τους αντικατάσταση από πιο σύγχρονους τύπους εγχώριας προέλευσης. Συνολικά παρήχθησαν 500-600 BR.20 όλων των εκδόσεων.

Εκδόσεις
BR.20
Η αρχική έκδοση που εντάχθηκε σε υπηρεσία.

BR.20A
Δύο ειδικά τροποποιημένα αεροσκάφη τα οποία έλαβαν μέρος στον αγώνα Ιστρ-Δαμασκός-Παρίσι.

BR.20L
Ένα ειδικά τροποποιημένο αεροσκάφος μακράς ακτίνας δράσης το οποίο πραγματοποίησε απευθείας πτήση από τη Ρώμη στην Αντίς Αμπέμπα. 

BR.20M
Αναβαθμισμένη έκδοση του βασικου BR.20.

BR.20bis
Ριζικά αναβαθμισμένη έκδοση η οποία παρήχθη σε μικρούς αριθμούς.

Δείτε επίσης

Παρόμοια αεροσκάφη
 Douglas B-18 Bolo
 Heinkel He 111
 Ilyushin DB-3
 Junkers Ju 86
 Martin B-10
 Mitsubishi Ki-21
 Savoia-Marchetti SM.79

Κατάλογοι
 Κατάλογος αεροσκαφών του Β' Παγκοσμίου Πολέμου

Σημειώσεις

Παραπομπές

Βιβλιογραφία




Εξωτερικοί σύνδεσμοι


BR.20
Κατηγορία:Αεροσκάφη του Β' Παγκοσμίου Πολέμου
Κατηγορία:Βομβαρδιστικά αεροσκάφη
Κατηγορία:Εμβολοκινητήρια στρατιωτικά αεροσκάφη